3 หุ้น “อิเล็กฯ” วิ่งคึก รับเซนติเมนต์บวก “เฮิร์ซ” สั่งซื้อรถ EV ล็อตใหญ่กว่าแสนคัน
3 หุ้น “อิเล็กทรอนิกส์” บวกคึก รับข่าว เฮิร์ซ” ให้บริการรถยนต์เช่ารายใหญ่สั่งซื้อรถ EV ของเทสลาครั้งใหญ่กว่า 1 แสนคัน มูลค่ากว่า 1.39 แสนล้านบาท
3 หุ้น “อิเล็กทรอนิกส์” บวกคึก รับข่าว เฮิร์ซ” ให้บริการรถยนต์เช่ารายใหญ่สั่งซื้อรถ EV ของเทสลาครั้งใหญ่กว่า 1 แสนคัน มูลค่ากว่า 1.39 แสนล้านบาท
26 ต.ค. 2564

ผู้สื่อข่าวรายงานว่า ณ เวลา 10:23 น. ราคาหุ้นของบริษัท เคซีอี อีเลคโทรนิคส์ จำกัด (มหาชน) หรือ KCE อยู่ที่ระดับ 87.25 บาท บวก 4.25 บาท หรือ 5.12% สูงสุดที่ระดับ 87.75 บาท ต่ำสุดที่ระดับ 83.50 บาท ด้วยมูลค่าการซื้อขาย 1,029.27 บาท
ด้านราคาหุ้นของบริษัท ฮานา ไมโครอิเล็คโทรนิคส จำกัด (มหาชน) หรือ HANA อยู่ที่ระดับ 82.50 บาท บวก 3.00 บาท หรือ 3.77% สูงสุดที่ระดับ 83.75 บาท ต่ำสุดที่ระดับ 79.50 บาท ด้วยมูลค่าการซื้อขาย 792.26 บาท
สำหรับราคาหุ้นของบริษัท เน็กซ์ พอยท์ จำกัด (มหาชน) หรือ NEX อยู่ที่ระดับ 9.05 บาท บวก 0.20 บาท หรือ 2.26% สูงสุดที่ระดับ 9.15 บาท ต่ำสุดที่ระดับ 8.85 บาท ด้วยมูลค่าซื้อขาย 172.528 บาท
โดยคาดว่ามาจากปัจจัยที่ บริษัทเฮิร์ซ ซึ่งเป็นผู้ให้บริการรถยนต์เช่ารายใหญ่ของโลก ได้สั่งซื้อรถยนต์ไฟฟ้าของเทสลาจำนวนมากถึง 100,000 คัน ทั้งนี้ คำสั่งซื้อดังกล่าวถือเป็นคำสั่งซื้อรถยนต์ไฟฟ้าครั้งใหญ่ที่สุด และจะทำรายได้ให้แก่เทสลาถึง 4.20 พันล้านดอลลาร์ หรือราว 1.39 แสนล้านบาท โดยภายใต้ข้อตกลงนี้ เทสลาจะส่งมอบรถยนต์ไฟฟ้าให้แก่เฮิร์ซภายในสิ้นปี 2565 ขณะเดียวกัน หุ้นของบริษัทผลิตแบตเตอรี่รถยนต์ไฟฟ้าในเอเชีย-แปซิฟิกยังพุ่งขึ้นเช้านี้ด้วยเช่นกัน โดยหุ้นของพานาโซนิคทะยานขึ้น 5.60% และหุ้น LG Chem เพิ่มขึ้น 2.07%
ด้านบริษัทหลักทรัพย์ ดีบีเอส วิคเคอร์ส (ประเทศไทย) ระบุในบทวิเคราะห์ว่า ความสำเร็จของ Tesla ยังทำให้กระแสหลักทรัพย์รถยนต์ไฟฟ้าคึกคัก เช่น EA, NEX, BPP, GPSC, BCPG และส่งผลต่อหุ้นกลุ่มอิเล็กโทรนิกส์ KCE, HANA